C 183/10

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 183/09)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„ASTI“

PDO-IT-A1396-AM06

Dátum oznámenia: 7.2.2022

OPIS A DÔVODY SCHVÁLENEJ ZMENY

1. Pravidlá týkajúce sa výroby vína

Ide o formálnu zmenu týkajúcu sa opisu prebytku vyrobeného vína, ktorou sa tieto vety:

„Akékoľvek prípadné prebytky, maximálne do výšky 5 %, sa nemôžu označovať kontrolovaným a zaručeným označením pôvodu. Ďalšie prebytky povedú k strate práva na kontrolované a zaručené označenie pôvodu pre celý príslušný výrobok.“

nahrádzajú takto:

„Ak výnos v prípade druhov Asti alebo Asti Spumante, Asti alebo Asti Spumante Metodo Classico (tradičná metóda) a Moscato d’Asti presahuje uvedené úrovne, ale nepresahuje 80 %, prebytok sa nemôže označovať kontrolovaným a zaručeným označením pôvodu. Nad úrovňou 80 % zaniká právo na kontrolované a zaručené označenie pôvodu pre celú šaržu. Ak výnos v prípade druhu Moscato d’Asti vendemmia tardiva presahuje uvedenú úroveň, ale nepresahuje 55 %, prebytok sa nemôže označovať kontrolovaným a zaručeným označením pôvodu. Ak je prebytok nad úrovňou 55 %, zaniká právo na kontrolované a zaručené označenie pôvodu pre celú šaržu.“

Zmena umožňuje jasnejšie určiť pre rôzne druhy vína maximálny výnos, po prekročení ktorého nie je možné uplatňovať CHOP, t. j. po prekročení ktorého zaniká právo na CHOP pre celú šaržu vína.

Táto zmena sa týka článku 5 bodu 4 špecifikácie výrobku a nemá vplyv na jednotný dokument.

2. Označovanie

Touto zmenou sa vypúšťa odsek 5, ktorý sa týka povinnosti uvádzať na etikete určité údaje:

„Na označení a prezentácii druhov Spumanti (šumivé) sa musí povinne uvádzať výrobca. Tento údaj:

— sa musí uvádzať v tom istom zornom poli ako všetky povinné údaje,

— musí sa zopakovať s adresou v inom zornom poli, ak sa tam nachádza meno/názov alebo obchodná značka predajcu/distribútora, v mene ktorého sa výroba uskutočňuje. V prípade mena/názvu alebo obchodnej značky predajcu/distribútora sa meno/názov a adresa výrobcu musí uviesť jasne viditeľným písmom, ktorého veľkosť musí zodpovedať minimálne 50 % veľkosti znakov označujúcich názov ‚Asti‘. Týmto ustanovením nie je dotknuté uplatňovanie ustanovení platných právnych predpisov Európskej únie a vnútroštátnych právnych predpisov týkajúcich sa zmenšenia veľkosti písma alebo používania kódu, ak názov/meno alebo adresa výrobcu obsahuje názov iného CHOP alebo CHZO alebo z neho pozostáva.“

Dôvod: Cieľom tejto zmeny je zjednodušiť pravidlá a vyhnúť sa tomu, aby boli požiadavky na označovanie príliš prísne, zároveň však zabezpečiť, aby boli v súlade s platnými právnymi predpismi EÚ a vnútroštátnymi právnymi predpismi v tejto oblasti.

Táto zmena sa týka článku 7 bodu 5 špecifikácie výrobku a nemá vplyv na jednotný dokument.

3. Označovanie

Touto zmenou sa dopĺňajú ustanovenia o používaní kolektívnej známky.

Osobitne sa stanovuje, že vína s CHOP musia byť výhradne a povinne označené kolektívnou známkou, ktorej rozmery a farby sú opísané v prílohe A k špecifikácii. Táto známka sa nachádza na identifikačnej značke (contrassegno) stanovenej platnými právnymi predpismi. Všetci používatelia označenia môžu v štádiu opisu a prezentácie vín používať aj túto ochrannú známku, ktorú distribuuje výlučne ochranné združenie (Consorzio di tutela), a to za rovnakých hospodárskych podmienok a podmienok používania, aké sú vyhradené pre jeho členov.

Dôvody: Cieľom je uľahčiť uznanie dobrého mena CHOP „Asti“, ktoré prostredníctvom svojej obchodnej značky vyjadruje historické a územné vlastnosti, ktoré jedinečným spôsobom charakterizujú dotknuté vína. Preto sa považovalo za vhodné zahrnúť ochrannú známku do oficiálnej identifikačnej značky (contrassegno di Stato), aby každá vyrobená fľaša niesla stopu silného kolektívneho záväzku, ktorý sa vzťahuje na celé územie pôvodu. Kolektívna známka sa sprístupní aj všetkým potenciálnym používateľom, bez ohľadu na to, či sú alebo nie sú členmi ochranného združenia pre vína Asti, na iné použitia v súlade so všeobecnými pravidlami.

Zmena sa týka článku 7 ods. 5 špecifikácie výrobku a bodu 9 jednotného dokumentu. „Ďalšie podmienky“.

JEDNOTNÝ DOKUMENT

1. Názov výrobku

Asti

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

6. Akostné aromatické šumivé víno

4. Opis vína (vín)

1. „Asti“/„Asti Spumante“ a subregionálne druhy „Asti“/„Asti Spumante“ Santa Vittoria d’Alba a „Asti“/„Asti Spumante“ Strevi

STRUČNÝ OPIS

Pena: jemná, dlhotrvajúca

Farba: slamovožltá až svetlozlatá

Vôňa: charakteristická, delikátna

Chuť: charakteristická, vyvážená, od pas dosé po sladkú.

Minimálny celkový obsah alkoholu: 11,50 obj. %, z toho skutočný obsah alkoholu minimálne 6,00 obj. %.

Analytické vlastnosti: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 6,00 Minimálna celková kyslosť 4,50 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

2. „Asti“/„Asti Spumante“ Metodo Classico (tradičná metóda) a subregionálne druhy „Asti“/„Asti Spumante“ Metodo Classico Santa Vittoria d’Alba a „Asti“/„Asti Spumante“ Metodo Classico Strevi

STRUČNÝ OPIS

Pena: jemná, dlhotrvajúca

Farba: slamovožltá až veľmi bledá zlatá

Vôňa: charakteristická, výrazná, delikátna

Chuť: charakteristická, vyvážená, od pas dosé po sladkú.

Minimálny celkový obsah alkoholu: 12,00 obj. %, z toho skutočný obsah alkoholu minimálne 6,00 obj. %.

Analytické vlastnosti: 17 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 6,00 Minimálna celková kyslosť 6,00 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

3. „Moscato d’Asti“ Vendemmia Tardiva

STRUČNÝ OPIS

Farba: zlatožltá

Vôňa: ovocná, veľmi intenzívna, typická pre zhrozienkovatené hrozno s korenistými tónmi.

Chuť: sladká, harmonická, zamatová, s tónmi odrody Moscato, ktoré pripomínajú včelí plást.

Minimálny celkový obsah alkoholu: 14,00 obj. %, z toho skutočný obsah alkoholu minimálne 11,00 obj. %.

Analytické vlastnosti: 22,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

4. Moscato d’Asti

STRUČNÝ OPIS

Farba: slamovožltá rôznej intenzity

Vôňa: charakteristická výrazná aróma odrody Moscato

Chuť: sladká, aromatická, charakteristická, môže jemne perliť

Minimálny celkový obsah alkoholu: 11,00 obj. %, z toho skutočný obsah alkoholu v rozpätí 4,50 až 6,50 obj. %.

Analytické vlastnosti: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

5. Subregionálny druh „Moscato d’Asti“ Santa Vittoria d’Alba

STRUČNÝ OPIS

Farba: slamovožltá s tónmi zlatej

Vôňa: elegantná, jemná, svieža a stála, s občasnými kvetinovými tónmi

Chuť: bezprostredná, harmonická, sladká, aromatická, typická pre odrodu Moscatello, potenciálne jemne perlivá

Minimálny celkový obsah alkoholu: 12,00 obj. %, z toho skutočný obsah alkoholu v rozpätí 4,50 až 6,50 obj. %.

Analytické vlastnosti: 15,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

6. Subregionálny druh „Moscato d’Asti“ Canelli

STRUČNÝ OPIS

Vôňa: pižmová, charakteristická výrazná aróma odrody Moscato

Farba: slamovožltá rôznej intenzity až zlatá

Chuť: sladká, aromatická, charakteristická, s arómou odrody Moscato, potenciálne jemne perlivá

Minimálny celkový obsah alkoholu: 12,00 obj. %, z toho skutočný obsah alkoholu v rozpätí 4,5 až 6,50 obj.%.

Analytické vlastnosti: 16,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

7. Subregionálny druh „Moscato d’Asti“ Strevi

STRUČNÝ OPIS

Farba: slamovožltá rôznej intenzity až zlatá

Vôňa: charakteristická výrazná aróma odrody Moscato

Chuť: sladká, aromatická, charakteristická, s arómou odrody Moscato, potenciálne jemne perlivá

Minimálny celkový obsah alkoholu: 12,00 obj. %, z toho skutočný obsah alkoholu v rozpätí 4,50 až 6,50 obj. %.

Analytické vlastnosti: 15 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

8. Subregionálny druh „Moscato d’Asti“ Vendemmia Tardiva „Santa Vittoria d’Alba“

STRUČNÝ OPIS

Farba: výrazná zlatožltá

Vôňa: komplexná, ovocná, veľmi intenzívna, typická pre zhrozienkovatené hrozno, s korenistými tónmi

Chuť: sladká, harmonická a zamatová, s tónmi odrody Moscato, ktoré pripomínajú aj včelí plást

Minimálny celkový obsah alkoholu: 15,00 obj. %, z toho skutočný obsah alkoholu minimálne 12,00 obj. %.

Analytické vlastnosti: 22,0 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

5. Vinárske výrobné postupy

5.1. Osobitné enologické postupy

—

5.2. Maximálne výnosy

1. „Asti“/„Asti Spumante“ a „Moscato d’Asti“

10 000 kilogramov hrozna na hektár

2. „Asti“/„Asti Spumante“ Metodo Classico

10 000 kilogramov hrozna na hektár

3. „Moscato d’Asti“ Vendemmia Tardiva

6 000 kilogramov hrozna na hektár

4. „Moscato d’Asti“ Canelli a „Moscato d’Asti“ Strevi

9 500 kilogramov hrozna na hektár

5. „Moscato d’Asti“ Canelli označené názvom Vigna, po ktorom nasleduje názov miesta alebo vinohradu

8 500 kilogramov hrozna na hektár

6. „Moscato d’Asti“ Strevi a „Moscato d’Asti“ Santa Vittoria d’Alba

9 500 kilogramov hrozna na hektár

7. „Moscato d’Asti“ Vendemmia Tardiva Santa Vittoria d’Alba

5 000 kilogramov hrozna na hektár

8. „Asti Spumante“ Santa Vittoria d’Alba, „Asti Spumante“ Metodo Classico Santa Vittoria d’Alba, „Asti Spumante“ Strevi a „Asti Spumante“ Metodo Classico Strevi

9 500 kilogramov hrozna na hektár

6. Vymedzená zemepisná oblasť

Vína s kontrolovaným a zaručeným označením pôvodu (DOCG) „Asti“ sa môžu vyrábať z hrozna vypestovaného v oblasti vymedzenej takto:

V provincii Alessandria na celom území týchto obcí:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo a Visone.

V provincii Asti na celom území týchto obcí: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea a San Giorgio Scarampi;

V provincii Coni na celom území týchto obcí: V provincii Cuneo na celom území obcí Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino a Perletto a v týchto častiach obce Alba: Como a San Rocco Senodelvio.

— Subregión Canelli tvoria celé územia týchto obcí v provincii Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto a Moasca, plus územie obcí Loazzolo a Bubbio, ktoré sa nachádzajú na ľavom brehu rieky Bormida,

a celé územia týchto obcí v provincii Cuneo: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso a Trezzo Tinella a tieto časti obce Alba: Como a San Rocco Senodelvio.

— Subregión Santa Vittoria d’Alba pozostáva z obce Santa Vittoria d’Alba v provincii Cuneo.

— Subregión Strevi pozostáva z celého územia týchto obcí v provincii Alessandria: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo a Visone.

7. Hlavné muštové odrody

Moscato bianco B. – Moscato reale

8. Opis súvislostí

DOCG ASTI

DOCG ASTI

„Asti“ a „Moscato d’Asti“ sú jednoodrodové vína vyrobené výlučne z odrody Moscato Bianco, ktoré majú osobitý, výrazný aromatický profil. Osobité vlastnosti, ktoré táto odroda dodáva rôznym druhom vín vrátane šumivých vín a vín s prívlastkom neskorý zber, úzko súvisia s odborným pestovaním viniča vinohradníkmi a s niektorými inovatívnymi vinárskymi metódami, pomocou ktorých vznikol v posledných desaťročiach sortiment suchších vín na báze odrody Moscato, či už šumivých alebo tichých.

Vhodnosť pôdy na pestovanie viniča z hľadiska jej osobitej morfológie a chemického zloženia, ako aj klimatické podmienky danej oblasti a miestne vinárske zručnosti a tradície prispeli k tomu, že v priebehu rokov sa ako najvhodnejšia odrodová skladba na pestovanie v tomto prostredí ukázala práve odroda Moscato Bianco.

V 18. storočí sa v sérii článkov o víne a vinohradoch z celého sveta publikovaných v Lausanne konkrétne spomínala vysoko cenená odroda Moscato Bianco z Piemontu a koncom storočia prestížna Società di Agricoltura di Torino vyhlásila odrodu Moscato za jednu z piemontských odrôd viniča, z ktorej možno vyrábať vysoko kvalitné vína. V 19. storočí sa Piemont zreteľne odlišoval od ostatných talianskych regiónov pre rozšírené pestovanie odrody Moscato Bianco. Na konci devätnásteho storočia sa z hrozna odrody Moscato začalo vyrábať veľké množstvo šumivého vína pomocou metódy druhotného kvasenia základného vína vo fľaši. Do roku 1895 sa zdokonalila Charmatova metóda (ktorá vznikla v Piemonte) a odroda Moscato sa používala najmä na výrobu šumivého vína. Už vtedy sa hovorilo o značnom dopyte, dokonca aj zo zahraničia, po voňavom šumivom bielom víne, ktoré bolo v odvetví známe pod menom „Moscato d’Asti“ alebo „Moscato di Canelli“. Zameraním na výrobu šumivých vín sa Piemont jednoznačne odlíšil od ostatných regiónov, kde sa odroda Moscato takisto pestovala (hoci v oveľa menšej miere). Väčšina vín z odrody Moscato vyrobených inde bola považovaná za luxusné „likérové“ vína a odroda Moscato sa používala na výrobu šumivého vína iba v Piemonte, konkrétne v oblastiach Asti, Alessandria a Cuneo. V tom istom čase sa uskutočnili prvé experimenty so suchými šumivými vínami na báze odrody Moscato („Asti Champagne“ začiatkom 20. storočia). Nemali však veľký komerčný úspech, pretože s nedostatočnými enologickými znalosťami nebolo možné zmierniť horkú chuť spôsobovanú terpénmi vo víne z odrody Moscato, ktoré prešlo procesom úplnej fermentácie. Pridaním cukru na druhotné kvasenie vo fľaši sa síce horkosť vína znížila, ale tlak, ktorý tým vznikal, bol na vtedajšie fľaše príliš vysoký. Výrobcovia vína s DOCG „Asti“ pokračovali vo vývoji suchých verzií rôznych vín (šumivých, tichých aj jemne perlivých). V 80. rokoch 20. storočia začali piemontské výskumné ústavy publikovať články o chemických a aromatických vlastnostiach suchých vín vyrobených z odrody Moscato Bianco a o vývoji terpénových zlúčenín v hrozne odrody Moscato s cieľom optimalizovať výrobnú technológiu. V týchto rokoch sa vyvinula koncepcia „odrodovej enológie“, t. j. zdokonalený technologický postup, ktorým sa malo dosiahnuť zlepšenie vlastností hrozna tak, aby sa to prejavilo v kvalite konečného výrobku. V konkrétnom prípade odrody Moscato technický vývoj umožnil predĺžiť proces kvasenia, čím sa zmiernili horké tóny, pre ktoré stroskotali obchodné iniciatívy začiatkom dvadsiateho storočia. Vinári si toto nové know-how osvojili a v posledných desaťročiach vyvinuli šumivé a tiché vína na báze odrody Moscato s nižším obsahom cukru.

9. Ďalšie základné podmienky (balenie, označovanie, iné požiadavky)

Dodatočné ustanovenia o označovaní

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Pri opise a prezentácii vín s kontrolovaným a zaručeným označením pôvodu „Asti“ alebo „Asti Spumante“ sa obsah cukru nesmie uvádzať v rovnakom riadku ako názov výrobku. Okrem toho musia byť tieto informácie uvedené iným typom písma a veľkosťou písma, ktorá nesmie prekročiť veľkosť písma použitého pre názov.

Výnimka pre výrobu vo vymedzenej zemepisnej oblasti

Právny rámec:

vnútroštátne právne predpisy

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

Okrem vinohradníckej oblasti sa vinárske postupy na výrobu vín s DOCG „Asti“ (vrátane sušenia hrozna v prípade kategórie Vendemmia Tardiva a procesu výroby šumivého vína) môžu uskutočňovať kdekoľvek v rámci provincií Alessandria, Asti a Cuneo a takisto v Pressione, časti obce Chieri (v metropolitnej oblasti Turín), ktorá susedí s vinohradníckou oblasťou.

Balenie vo vymedzenej oblasti

Právny rámec:

vnútroštátne právne predpisy

Druh ďalšej podmienky:

balenie vo vymedzenej zemepisnej oblasti

Opis podmienky:

Vína s DOCG „Asti“ sa musia fľašovať vo vinohradníckej oblasti. V súlade s článkom 4 delegovaného nariadenia Komisie (EÚ) 2019/33 sa fľašovanie musí uskutočniť v uvedenej vymedzenej zemepisnej oblasti, aby sa zabezpečila kvalita a dobrá povesť vína, zaručil jeho pôvod a zabezpečila účinnosť kontrol.

Kolektívna známka

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Vína s CHOP Asti musia byť na etikete a prezentácii výhradne a povinne označené kolektívnou známkou, ktorej rozmery a farby sú opísané v prílohe A k špecifikácii. Táto známka sa nachádza na identifikačnej značke (contrassegno) stanovenej platnými právnymi predpismi. Všetci používatelia označenia môžu v štádiu opisu a prezentácie vín používať aj túto ochrannú známku, ktorú distribuuje výlučne ochranné združenie (Consorzio di tutela), a to za rovnakých hospodárskych podmienok a podmienok používania, aké sú vyhradené pre jeho členov.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/17758

(1) Ú. v. ES L 9, 11.1.2019, s. 2.